ay ano', nang matapos na na mabendicionan siya, ay nagtindig capagdaca itong principeng masigla. ang despensa ay binucsan nuha nang limang tinapay, siyang babaunin lamang sa talagang parurunan. di sumacay sa cabayo nag lacad nangang totoo, ang principe nganing ito cabunducan ang tinungo. doon sa paglacad niya ualang tauong naquiquita, parati sa ala ala ang virgen santa maria. cung mahustong isang buan paglacad niya sa parang, ay siyang pagcain lamang nang isang baong tinapay. sa isang buan ang isa nang pagcaing muli niya, parang nagpepenitencia nang sa ibon ay pagquita. madai', salita naman at di co na pahabaan, ay naguing apat na buan pag lacad niya sa parang. sa aua nang virgen ina cay don juan de berbania, ay dumating capagdaca sa daan na pasalunga. nang sa principeng matignan taas niyong cabunducan, lumuhod siya', nagdasal sa virgeng inang marangal. aco', iyong caauaan virgeng calinis linisan, at aquin ding matagalan itong mataas na daan.